C 351/6
RO
Jurnalul Oficial al Uniunii Europene
14.9.2022
Notificare prealabilă a unei concentrări (Cazul M.10696 – ARAMCO OVERSEAS COMPANY / BP EUROPA / LOTOS – AIR BP POLSKA) Caz care poate face obiectul procedurii simplificate (Text cu relevanță pentru SEE)
(2022/C 351/04)
1.
La data de 7 septembrie 2022, Comisia a primit, în temeiul articolului 4 din Regulamentul (CE) nr.
139/2004 al Consiliului (1), o notificare a unei concentrări propuse.
Notificarea vizează următoarele întreprinderi: — Aramco Overseas Company B.V. („AOC”, Țările de Jos), controlată de Saudi Arabian Oil Company (Arabia Saudită), — BP Europa SE („BP Europa”, Germania), controlată de BP p.l.c.
(Regatul Unit), — Lotos – Air BP Polska sp. z o.o. („întreprinderea-țintă”, Polonia).
AOC și BP Europa dobândesc, în sensul articolului 3 alineatul (1) litera (b) și al articolului 3 alineatul (4) din Regulamentul privind concentrările economice, controlul în comun asupra întreprinderii-țintă.
Concentrarea se realizează prin achiziționare de acțiuni.
2.
Activitățile economice ale întreprinderilor respective sunt următoarele:
— AOC furnizează entităților sale afiliate din cadrul grupului Saudi Aramco o gamă largă de servicii, inclusiv servicii de sprijin financiar, de gestionare a lanțului de aprovizionare, de asistență tehnică și diverse servicii de asistență administrativă; — BP Europa desfășoară cea mai mare parte a operațiunilor BP din Polonia, inclusiv furnizarea de combustibil rutier prin propriile stații de distribuție carburanți și prin intermediul distribuitorilor, precum și prin vânzări de lubrifianți, inclusiv prin marca Castrol.
În prezent, BP nu furnizează și nici nu vinde combustibili de aviație în Polonia; — întreprinderea-țintă este o întreprindere comună controlată în comun de Grupa Lotos S.A. și BP Europa și desfășoară activități în domeniul vânzării de combustibil turboreactor JET-A1 și de benzină de aviație și în cel al realimentării aeronavelor cu acești combustibili de aviație în aeroporturi situate în Polonia. 3.
În urma unei examinări prealabile, Comisia Europeană constată că tranzacția notificată ar putea intra sub incidența Regulamentului privind concentrările economice.
Cu toate acestea, nu se ia o decizie finală în această privință.
În conformitate cu Comunicarea Comisiei privind o procedură simplificată de analiză a anumitor concentrări în temeiul Regulamentului (CE) nr.
139/2004 al Consiliului (2), trebuie precizat că acest caz poate fi tratat conform procedurii prevăzute în comunicare.
4.
Comisia invită părțile terțe interesate să îi prezinte eventualele observații cu privire la operațiunea propusă.
Observațiile trebuie să parvină Comisiei în termen de cel mult 10 zile de la data publicării prezentei.
Trebuie menționată întotdeauna următoarea referință: M.10696 – ARAMCO OVERSEAS COMPANY / BP EUROPA / LOTOS – AIR BP POLSKA Observațiile pot fi trimise Comisiei prin e-mail, prin fax sau prin poștă.
Vă rugăm să utilizați datele de contact de mai jos: E-mail: COMP-MERGER-REGISTRY@ec.europa.eu Fax +32 22964301 (1) JO L 24, 29.1.2004, p. 1 („Regulamentul privind concentrările economice”).
(2) JO C 366, 14.12.2013, p. 5.